Diari Oficial de la Generalitat Valenciana


Sumari del DOGV 7829, del 15-07-2016 (2016/5510)

RESOLUCIÓ de 12 de juliol de 2016, del director general de Relacions amb les Corts, per la qual es disposa la publicació del conveni entre l'Institut Geològic i Miner d'Espanya i Ciutat de les Arts i les Ciències, SA, per a l'exhibició d'una exposició sobre paleontologia en el Museu de les Ciències Príncep Felipe, de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7829

Data del DOGV
:   15-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5510


Data del document
:   12-07-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 12 de juliol de 2016, del director general de Relacions amb les Corts, per la qual es disposa la publicació del conveni entre l'Institut Geològic i Miner d'Espanya i Ciutat de les Arts i les Ciències, SA, per a l'exhibició d'una exposició sobre paleontologia en el Museu de les Ciències Príncep Felipe, de València. [2016/5510]  
L'Institut Geològic i Miner d'Espanya i Ciutat de les Arts i les Ciències, SA, han subscrit, prèvia tramitació reglamentària, el dia 10 de juny de 2016, el conveni per a l'exhibició d'una exposició sobre paleontologia en el Museu de les Ciències Príncep Felipe, de València.  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana del conveni esmentat, que ha quedat inscrit en el Registre de Convenis de la Generalitat amb el número 443/2016 i que figura com a annex d'aquesta resolució.  
  
València, 12 de juliol de 2016.- El director general de Relacions amb les Corts: Antonio Torres Salvador.  
  
  
Conveni de col·laboració entre l'Institut Geològic i Miner d'Espanya i Ciutat de les Arts i les Ciències, SA, per a l'exhibició d'una exposició sobre paleontologia en el Museu de les Ciències Príncep Felipe de València  
  
València, 10 de juny de 2016  
  
Reunits  
D'una part, Enrique Vidal Pérez, actuant en nom i representació de Ciutat de les Arts i les Ciències, SA (d'ara endavant CACSA), com a director general, segons consta en escriptura atorgada a favor seu, el 2 d'octubre de 2015, davant el notari de València, Juan Bover Belenguer, número 1910 del seu protocol, entitat domiciliada a València, avinguda del Professor López Piñero (historiador de la Medicina), número 7, i amb CIF: A-46483095.  
D'una altra, Jorge Civis Llovera, director de l'Institut Geològic i Miner d'Espanya (Ministeri d'Economia i Competitivitat), amb CIF: T0385139O, i amb domicili legal en calle Ríos Rosas, 23 (28184-Madrid), nomenat per Acord del ministre d'Economia i Competitivitat, de 31 d'octubre de 2012, facultat en aquest acte segons estableix l'article 11.2.d del Reial Decret 1953/2000, d'1 de desembre, modificat per Reial Decret 1134/2007, de 31 d'agost, pel qual s'aprova l'Estatut de l'IGME, modificat al seu torn pel Reial Decret 718/2010, de 28 de maig.  
Per Acord del Consell de data 10 de juny de 2016 s'autoritza la signatura d'aquest conveni.  
Ambdues parts es reconeixen la qualitat amb què intervenen, així com la capacitat legal i suficient per a formalitzar el present conveni específic de col·laboració i, a l'efecte:  
  
Exposen  
I. Que CACSA i IGME tenen un objectiu comú, que es concreta en l'execució d'activitats de divulgació científica i tecnològica, de formació de personal d'investigació, d'intercanvi d'experts i de coneixements, i en la utilització i explotació d'aquests coneixements i tecnologies.  
  
II. Que ambdues parts estan interessades a establir una col·laboració per a exhibir en el Museu de les Ciències una exposició sobre paleontologia i història natural, a fi d'acostar aquesta ciència al visitant.  
  
En conseqüència, i amb base en tot l'anterior, les parts acorden subscriure el present conveni de col·laboració d'acord amb les següents:  
  
  
  
CLÀUSULES  
  
Primera. objecte  
És objecte del present conveni regular la col·laboració de les parts per al desenvolupament de l'exposició sobre paleontologia, per a la seua exhibició en la tercera planta del Museu de les Ciències Príncep Felipe de València.  
Estructurada al llarg d'un eix geocronològic, aquesta exposició presentarà un repàs a la història natural esdevinguda, principalment en el Mesozoic (l'època dels grans dinosaures), tot destacant, especialment la Comunitat Valenciana i els seus principals jaciments.  
L'exposició permetrà entendre la importància dels fòssils des de tres aspectes fonamentals: el científic, com a font d'informació i documentació; l'aspecte patrimonial, com a part del Patrimoni Cultural i Natural del Planeta; i l'aspecte sociocultural i socioeconòmic, relacionat amb l'acció social i el seu potencial com a recurs didàctic, cultural, turístic i econòmic.   
  
Segona. Obligacions de les parts  
1. Obligacions d'IGME  
- Préstec sense contraprestació econòmica de les peces a què es fa referència en el llistat annex, durant el temps de durada de l'exposició.  
  
- Elaborar i supervisar la selecció de les peces.  
- Proporcionar la identificació taxonòmica, datació i localització geogràfica que precisa cada una de les peces que es presten per a ser exposada.  
- Facilitarà a CACSA la informació per a la correcta conservació i manteniment de les peces.  
- Préstec d'altres materials necessaris per al desenvolupament de l'Exposició, com els ací referits: Gea i l'ambre, Gea i la fossilització, Dibuixant la pell de la Terra i Fòssils a través del temps, facilitant els arxius en màxima resolució a CACSA, així com els permisos per a la realització de modificació (resum o subtítols), sempre que hi apareguen en tot moment de la projecció els logotips de l'IGME i del Museu Geominer, en un lloc visible perquè no en quede dubte de l'autoria i propietat. Una vegada realitzada l'edició amb els talls triats per part de CACSA, IGME ha de poder veure'n el resultat per a donar el consentiment a la reproducció. IGME autoritza, si les condicions es compleixen, els corresponents drets per a la reproducció dels audiovisuals en el Museu de les Ciències.  
2. Obligacions de CACSA  
- Realitzarà l'adequació del recinte expositiu, desenvolupament i producció expositiva, d'acord amb la normativa de contractació aplicable, en atenció al seu caràcter d'empresa pública. S'entén com a adequació del recinte expositiu els punts següents:  
- Treballs de fusteria i pintura necessaris en el recinte expositiu.  
  
- Elements necessaris per a la il·luminació del recinte expositiu (materials i instal·lació d'aquests)  
- Producció i col·locació de tots els elements gràfics de l'exposició.  
  
- Realització de quants treballs siguen necessaris per a adequar l'espai expositiu.  
Els costos que es deriven per aquestes actuacions aniran a càrrec íntegrament de CACSA, que abonarà directament els imports als seus proveïdors. CACSA eximeix de qualsevol responsabilitat l'IGME per les contractacions esmentades.  
- Assumirà la contractació del transport amb assegurança de responsabilitat modalitat «clau a clau», d'anada i tornada de les peces embalades des de la seu de l'IGME a Madrid, el lloc de procedència en què es troben, d'acord amb la normativa de contractació aplicable, en atenció al seu caràcter d'empresa pública.  
- Les operacions de desembalatge, muntatge i instal·lació en el Museu de les Ciències i posterior desmuntatge i embalatge una vegada finalitzada l'exposició.  
Durant les operacions de desembalatge de les peces, les parts alçaran una acta de recepció, que inclourà el llistat de les peces, confirmant el seu perfecte estat de conservació després del transport, en cas contrari, es portaran les gestions oportunes per a restablir els danys causats per part de l'asseguradora, firmat per un representant de cada una d'elles.  
De la mateixa manera, després de la finalització del període expositiu, les parts firmaran una acta de devolució, a la qual acompanyarà un inventari amb les peces, confirmant el seu perfecte estat de conservació després del transport; en cas contrari, es faran les gestions oportunes per a restablir els danys causats per part de l'asseguradora.  
  
Tercera. Calendari i ubicació  
L'exposició s'ubicarà en la tercera planta del Museu de les Ciències Príncep Felipe i el calendari de dates serà el següent:  
Muntatge: a acordar entre les parts segons el cronograma final.  
Inauguració: 1 de juliol de 2016, si bé qualsevol modificació serà acordada entre les parts.  
Període expositiu: un any i mig des de la inauguració, per la qual cosa la seua finalització tindrà lloc el 31 de desembre de 2017.  
Arribada la finalització del període inicial, les parts podran acordar de mutu acord la pròrroga del període expositiu.  
Devolució dels elements: en cap cas haurà d'excedir en més d'una setmana des de la clausura de la mostra en la CACSA.  
  
Quarta. Altres obligacions de CACSA  
A més de les descrites en la clàusula 2.2, CACSA es compromet d'assumir els costos de la posada en marxa de l'exposició.  
CACSA assumirà els costos que es generen per a la posada en marxa o presentació de l'exposició en la Ciutat de les Arts i les Ciències de València, i en particular els que s'indiquen a continuació:  
1. Vigilància: assumirà la gestió i el cost de la vigilància del recinte expositiu durant el període de muntatge i desmuntatge, així com durant tot el període d'exposició.  
2. Conservació, manteniment i neteja ordinària de l'exposició, d'acord amb les instruccions facilitades per IGME. A més CACSA ha d'assumir durant el període de temps d'exposició el control de les variables, almenys d'humitat i temperatura, per a assegurar les mesures adequades de conservació preventiva que necessiten les peces prestades i que seran facilitades per l'IGME. Les peces es mantindran basant-se en les condicions d'humitat i temperatura pròpies que existeixen en la zona expositiva.  
Així mateix, es realitzarà un control periòdic de l'estat de les peces, de manera que, en el cas que per temes de conservació, alguna d'elles necessite retirar-se de l'exposició, puga ser retirada o substituïda per una altra de similar.  
3. Material promocional: assumirà la gestió i el cost de l'adaptació del material promocional i divulgatiu de l'Exposició per a la seua presentació al visitant.  
4. Assegurança: CACSA assumeix tot risc de pèrdua, dany o accident dels elements, durant el seu trasllat, muntatge, desmuntatge i posterior devolució, així com durant el període expositiu. CACSA assumeix tota la responsabilitat pels danys personals o materials, que aquesta, els seus treballadors o operaris i invitats puguen ocasionar a tercers, durant el trasllat, muntatge, desmuntatge i posterior devolució, així com durant l'exhibició dels elements expositius. A l'efecte, CACSA declara tindre subscrites i en ple vigor les corresponents pòlisses d'assegurança de danys i responsabilitat civil, per a garantir la cobertura per qualsevol contingència que puga tindre lloc amb motiu de la cessió de les peces.  
  
Aquests conceptes suposen un cost aproximat per a CACSA de 662.000 ?, import que compta amb aprovació pressupostària necessària per part de CACSA durant tot el seu període de vigència.  
  
Cinquena. Drets sobre els elements  
1. Drets de l'Exposició.  
L'IGME declara ostentar els drets d'explotació dels elements cedits, incloent-hi audiovisuals, necessaris per a garantir la presentació de l'exposició en la seu de CACSA, assegurant que terceres persones no poden reclamar-hi cap dret, exonerant CACSA de qualsevol responsabilitat que es poguera derivar en aquest sentit.  
  
2. Drets cedits  
CACSA adquireix el dret a exhibir l'exposició en els termes establits en el present conveni. Així mateix, CACSA podrà utilitzar les imatges de l'exposició per mitjà de l'emissió de vídeos i reproducció de les seues imatges, als efectes de la promoció i publicitat de les activitats i continguts del Complex de la Ciutat dels Arts i les Ciències, tant durant el transcurs de l'exhibició de l'Exposició com finalitzada aquesta.   
La cessió de les peces no suposa en cap cas cessió de la propietat, títol o participació sobre aquestes, ni autorització per a un altre ús que no estiga expressament autoritzat. Qualsevol canvi en l'ús que es pretenga fer sobre l'exposició, haurà de ser acordat de forma expressa en document a part.  
  
Sisena. Promoció i publicitat de l'exposició  
Ambdós parts es comprometen a promocionar i publicitar l'exposició a través dels seus propis mitjans. Durant el període de permanència de l'exposició en el Museu de les Ciències Príncep Felipe de València, es farà menció deguda a les parts suscribientes d'este conveni. En tot el material de difusió i publicitat de l'Exposició figuraran les institucions firmants, incloent-se els seus respectius logotips.  
  
Setena. Responsables del seguiment conveni  
Es designa com a responsables del compliment del present conveni, un tècnic del Departament d'Exposicions de CACSA, que tindrà com a interlocutor vàlid per part d'IGME un tècnic del Museu Geominer.  
  
Als responsables del seguiment del present conveni de col·laboració els correspondrà supervisar l'execució del que s'hi estableix, adoptar les decisions i dictar les instruccions necessàries a fi d'assegurar el compliment de les prestacions que se'n deriven.  
  
Tot avís, sol·licitud, notificació o comunicació relacionada amb l'execució i compliment del present conveni es comunicarà per escrit al responsable, en les adreces indicades en l'encapçalament del present document.  
  
Vuitena. Termini i causes d'extinció  
El present conveni entrarà en vigor en el moment de la seua signatura i s'estendrà durant el termini de cessió de l'exposició i compliment de les obligacions de les parts.  
Qualsevol anomalia que detecte alguna de les parts en la tramitació i execució de l'objecte del present conveni, serà comunicada de forma immediata i per escrit a l'adreça assenyalada en l'encapçalament d'aquest document per a cada una de les parts, als efectes que l'altra part en faça la reparació.  
Seran causes de resolució del present conveni, a més de les generals reconegudes per l'ordenament jurídic, l'incompliment de qualsevol de les estipulacions anteriorment acordades i qualsevol altra determinada en la legislació aplicable.  
Es pacta expressament que l'exercici de la facultat resolutòria, en cas d'incompliment, puga dur-se a terme extrajudicialment per la simple declaració de voluntat de la part interessada, feta saber fefaentment a l'altra amb un mes d'antelació.  
En qualsevol supòsit d'incompliment, l'IGME podrà reclamar la devolució a CACSA de les peces prestades en un termini màxim de 15 dies.  
  
Novena. Obligacions econòmiques  
CACSA no abonarà cap import a IGME pels compromisos adquirits en el present conveni i, sota cap concepte, tindran la consideració de prestació de serveis.  
Els compromisos econòmics adquirits per CACSA ho són per l'assumpció dels costos necessaris per a la posada en marxa i explotació durant el període d'exhibició de l'exposició en el Museu de les Ciències Príncep Felipe de València, d'acord amb la memòria econòmica que se n'efectuarà a l'efecte.  
  
Deu. Confidencialitat  
En cap cas els documents i informacions no podran ser utilitzats per a fins diferents dels previstos en aquest conveni. Una vegada extingit el conveni, cada part esborrarà o destruirà tota la informació que, sobre la present relació, haja emmagatzemat en qualsevol suport o haja reproduït per qualsevol procediment, exceptuant la informació que per qualsevol disposició estiga obligat a conservar.   
  
  
  
Onze. Protecció de dades de caràcter personal  
Les parts s'obliguen a complir la normativa vigent en relació amb la protecció de dades de caràcter personal, en especial amb la Llei Orgànica 15/1999, de 13 de desembre, de protecció de dades de caràcter personal, i el Reial Decret 1720/2007, de 21 de desembre, pel qual s'aprova el Reglament de Desplegament, comprometent-se d'adoptar totes les mesures de seguretat exigides per la normativa esmentada. En cap cas, el present conveni no suposa una cessió o comunicació de dades de caràcter personal incloses en els respectius fitxers de cada part. En el cas que per qualsevol causa haja de realitzar-se, per qualsevol de les parts, una comunicació de dades de caràcter personal incloses en els seus fitxers, les parts hauran de comptar amb el consentiment previ, exprés i inequívoc dels afectats per a la cessió esmentada, informant-los del seu destinatari o de la finalitat de la comunicació.  
  
Dotze. Discrepàncies  
En els casos de dubtes i diferències suscitades per l'aplicació, interpretació o resolució del conveni, es procurarà que siguen resoltes per comú acord entre les parts.  
Si no es poguera aconseguir l'acord esmentat, les possibles controvèrsies hauran de ser resoltes tal com es disposa en l'article 44 de la Llei 29/1998, de 13 de juliol, reguladora de la jurisdicció contenciosa administrativa, i segons s'estableix en l'article 8.3 de la vigent Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
I en prova de conformitat, signen per duplicat exemplar i a un sol efecte el present conveni, al lloc i en la data indicats en la compareixença.  
  
Per CACSA  
El director general: Enrique Vidal Pérez.  
Per IGME  
El director general: Jorge Civis Llovera.  
  
  
  
ANNEX   
Llistat de peces i valoració  
  
INTERÉS ASSEGURAT  
  
Objecte Valoració econòmica  
Keichosaurus hui 900,00 €  
Alga Fucoides sp. 200,00 €  
Petjada de synaptichnium sp. 200,00 €  
Petjada de Rhynchosauroides v. (1 peça, empremta) 200,00 €  
Petjades de Rhynchosauroides v. (1 peça, rastre) 50,00 €  
Dicroidium adontopteroides 300,00 €  
Equisetites arenaceus 200,00 €  
Stenopterigyus quadriscissus (ictiosauri) 500,00 €  
Crani Allosaurus 500,00 €  
Spehnoleopis kurriana 300,00 €  
Montsechia vidali. PEÇA A DESTACAR 300,00 €  
Ammonites Parapusozia sp. 425,00 €  
Total import a l'efecte d'assegurança: 4.075,00 €